টেলিযোগাযোগ আইন ভঙ্গ করে �গো� ব্রডব্যান্ড ইন্টারনেট সেবা দেওয়ার জন্য মুঠোফোন অপারেটর গ্রামীণফোনকে ৩০ কোটি টাকা জরিমানা করেছে বাংলাদেশ টেলিযোগাযোগ নিয়ন্ত্রণ কমিশন (বিটিআরসি)। নিয়ন্ত্রক সংস্থার সর্বশেষ কমিশন বৈঠকের সিদ্ধান্ত অনুযায়ী গতকাল রোববার আর্থিক জরিমানার বিষয়টি চূড়ান্ত করা হয়েছে। গ্রামীণফোনের সঙ্গে গো ব্রডব্যান্ড সেবায় এডিএন টেলিকম ও অগ্নি সিস্টেমস নামের দুটি প্রতিষ্ঠানও রয়েছে। এ দুটি প্রতিষ্ঠানকে পাঁচ লাখ টাকা করে জরিমানা করা হয়েছে।